Kommissionens forordning (EF) nr. 2205/2003

af 17. december 2003

om ændring af de supplerende bestemmelser til kapitel 15 i bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif(1), særlig artikel 9, stk. 1, litra a), og

ud fra følgende betragtninger:

(1) For at kunne fortsætte harmoniseringen med de internationale normer, som er fastlagt af Det Internationale Olivenolieråd og Codex Alimentarius, er det nødvendigt at revidere visse grænseværdier for kendetegnene for olivenolie og olie af olivenpresserester, som er fastsat i Kommissionens forordning (EØF) nr. 2568/91 af 11. juli 1991 om kendetegnene for olivenolie og olie af olivenpresserester og de i den forbindelse anvendte metoder(2), samt i supplerende bestemmelse 2 til kapitel 15 i den kombinerede nomenklatur, der findes i bilag I til Rådets forordning (EØF) nr. 2658/87.

(2) Rådets forordning (EF) nr. 1513/2001 af 23. juli 2001 om ændring af forordning nr. 136/66/EØF og forordning (EF) nr. 1638/98 for så vidt angår forlængelse af støtteordningen og kvalitetsstrategien for olivenolie(3) gør det nødvendigt at revidere supplerende bestemmelse 2 til kapitel 15 i den kombinerede nomenklatur, der er knyttet som i bilag I til Rådets forordning (EØF) nr. 2658/87.

(3) For at sikre at teksterne er indbyrdes overensstemmende, er det nødvendigt at ændre visse sprogversioner af teksten til underposition 1509 10 10 i den kombinerede nomenklatur.

(4) Forordning (EØF) nr. 2658/87 bør ændres i overensstemmelse hermed.

(5) De seneste ændringer til forordning (EØF) nr. 2568/91 gælder fra 1. november 2003. For ensartethedens skyld bør denne forordning anvendes fra den samme dato.

(6) De i denne forordning fastsatte foranstaltninger er i overensstemmelse med udtalelsen fra Toldkodeksudvalget -

UDSTEDT FØLGENDE FORORDNING:

Artikel 1

Bilag I til forordning (EØF) nr. 2658/87 ændres i overensstemmelse med bilaget til nærværende forordning.

Artikel 2

Denne forordning træder i kraft på dagen for offentliggørelsen i Den Europæiske Unions Tidende.

Den anvendes fra den 1. november 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. december 2003.

På Kommissionens vegne

Frederik Bolkestein

Medlem af Kommissionen

(1) EFT L 256 af 7.9.1987, s. 1. Forordning senest ændret ved Kommissionens forordning (EF) nr. 1871/2003 (EUT L 275 af 25.10.2003, s. 5).

(2) EFT L 248 af 5.9.1991, s. 1. Forordning senest ændret ved Kommissionens forordning (EF) nr. 1989/2003 (EUT L 295 af 13.11.2003, s. 57).

(3) EFT L 201 af 26.7.2001, s. 4.

BILAG

A. I supplerende bestemmelse 2 til kapitel 15 i bilag I til forordning (EØF) nr. 2658/87 foretages følgende ændring:

1) Tabel 1

i supplerende bestemmelse 2.A affattes således:

"Tabel 1 Fedtsyreindhold i vægtprocent af fedtsyrer i alt

>TABELPOSITION>"

2) I supplerende bestemmelse 2.B foretages følgende ændringer:

a) Teksten i indledningen erstattes af følgende tekst:

Under pos. 1509 10 henhører kun olivenolie som defineret i punkt I og II nedenfor, der udelukkende er fremstillet ved mekaniske eller andre fysiske processer under betingelser uden indflydelse på oliens sammensætning, og som ikke har undergået anden behandling end vask, bundfældning, centrifugering og filtrering. Olivenolie, der er fremstillet ved hjælp af et opløsningsmiddel, et kemisk eller biokemisk hjælpestof eller reesterificering, eller blandinger med olier af anden art henhører ikke under denne position."

b) Supplerende bestemmelse 2.B.I ændres som følger:

i) (Denne ændring berører ikke den danske tekst).

ii) Litra c) affattes således:

"c) et indhold af mættede fedtsyrer i 2-stillingen i triglyceriderne på ikke over 1,5 %".

iii) I litra g) foretages følgende ændringer:

- Nr. 1) og nr. 3) udgår.

- Nr. 4) affattes således:

"4) organoleptiske egenskaber, der udviser en fejlmedian på over 2,5, jf. bilag XII til forordning (EØF) nr. 2568/91."

c) I supplerende bestemmelse 2.B.II foretages følgende ændringer:

i) Litra a) affattes således:

"a) et syreindhold, beregnet som oliesyre, på ikke over 2,0 g/100 g".

ii) Litra e) affattes således:

"e) en ekstinktionskoefficient K270 på ikke over 0,25".

iii) Litra g) affattes således:

"g) organoleptiske egenskaber, der udviser en fejlmedian på ikke over 2,5, jf. bilag XII til forordning (EØF) nr. 2568/91".

iv) Litra ij) affattes således:

"ij) et indhold af mættede fedtsyrer i 2-stillingen i triglyceriderne på ikke over 1,5 %".

3) I supplerende bestemmelse 2.C foretages følgende ændringer:

a) Litra a) affattes således:

"a) et syreindhold, beregnet som oliesyre, på ikke over 1,0 g/100 g".

b) Litra c) og d) affattes således:

"c) en ekstinktionskoefficient K270 på ikke over 0,90

d) variationer i ekstinktionskoefficienten (ΔK) i bølgelængdeområdet omkring 270 nm på ikke over 0,15".

c) Litra f) affattes således:

"f) et indhold af mættede fedtsyrer i triglyceriderne i 2-stillingen på ikke over 1,8 %".

4) I supplerende bestemmelse 2.D foretages følgende ændringer:

a) Litra a) udgår.

b) Litra c) affattes således:

"c) et indhold af mættede fedtsyrer i triglyceriderne i 2-stillingen på ikke over 2,2 %".

5) Supplerende bestemmelse 2. E, andet punktum, affattes således:

"Olie henhørende under denne position skal have et indhold af mættede fedtsyrer i triglyceriderne i 2-stillingen på ikke over 2,2 % og summen af transoleinisomerer på under 0,40 % og summen af translinolisomerer + translinolenisomerer på under 0,35 % og en difference på højst 0,5 mellem det ved HPLC-analyse bestemte indhold og det teoretiske indhold af ECN42-holdige triglycerider."

B. Teksten til KN-kode 1509 10 10 affattes således: "Bomolie"(1).

(1) Denne ændring berører ikke den danske tekst.